**Poziv za učešće na 1.Filmskom Festivalu**

**„Restlovi eko zaveštanje“**

**RESTLFEST**

Kulturni centar Čukarica u Beogradu poziva zainteresovane autore iz celog sveta da se prijave za učešće na 1. Filmskom festivalu „Restlovi eko zaveštanje“- RESTLFEST koji će biti održan od **07. do 11. novembra** 2016. godine.

Tema festivala podržava potpuno novu ideju da se kroz reciklažu postojećeg ali neiskorišćenog materijala promoviše ekološki aspekt u kulturi i umetnosti. Poznato je da prilikom stvaranja filmskog dela ili video rada, bez obzira na žanr, pristup i autorski okvir, većina materijala ostaje neiskorišćena u finalizaciji.

Ideja festivala je da se upravo ti ostaci koji su otpali - RESTLOVI, upotrebe za novo autorsko delo.

Takođe, data je mogućnost da se iskorišćeni i neiskorišćeni delovi više filmova istog autora, objedine u vidu kolaža u jednu novu celinu.

Poslati filmovi prolaze kroz prethodnu selekciju odabranog lica, a zatim tokom festivala tročlani žiri odlučuje o nagradjivanju.

Ovaj festival je takmičarskog karaktera i planirano je da se održava svake godine prve nedelje novembra.

**NAGRADE!**

Glavna nagrada **GRAND PRIX –ZELENA TRAKA ČUKARICE**  dodeljuje se  najboljem filmu festivala.

Nagrade **BELO VRELO** dodeliće se najboljem srpskom dokumentarnom i igranom filmu.

Povelje **BANOVA ŠKOLJKA** dodeljuje se za:

* Najbolju režiju,
* Najbolju autorsku muziku,
* Najbolju kameru,
* Najbolju montažu,
* Najbolju animaciju

**PROPOZICIJE !**

\*Pravo učešća imaju  reditelji, montažeri, producenti, TV kuće, fakulteti  ,organizacije , udruženja i pojedinci .

\*U selekciju će ući samo filmovi, koji podležu autorskim pravima lica čije je delo u pitanju, odnosno ne podležu autorskim pravima trećeg lica

**\*** Svi koji konkurišu  dužni su  da dostave orginalnu verziju umetničkog dela (kratkometražni ili dugometražni igrani film,dokumentarni film,animirani film..) od kog se koriste restlovi  i film koji će konkurisati na festivalu

**\*** Ne postoji ograničenje u dužini trajanja filmova koji apliciraju, kao ni vrsti, ni žanru

\*Zvanični  jezici  festivala  su Srpski i Engleski. Filmovi koji su van srpskog govornog područja moraju imati englesku nadsinhronizaciju ili engleski titl.

\* Za filmove koji apliciraju u zvaničnoj konkurenciji,godina proizvodnje nije bitna.

**\*** Filmovi se šalju selekcionoj komisiji u DVD formatu ili odgovarajućem Vimeo internet linku .

\* Izabrani filmovi na festivalu prikazivaće se sa Blue ray (poželjnije) ili DVD formata.

**DVD**-**Video tehničke specifikacije**:

-Blue ray/DVD Medija-Samo fabrički odštampani Blue ray /DVD i narezani DVD-R biće prihvaćeni.

-Struktura Blue Ray/DVD-a: Blue ray / DVD mora imati samo jedan VTS (video title set) koji sadrži Vaš film.Ukoliko postoji, titl mora biti urezan u slici.

- Proverite da je Blue ray / DVD bez fizičkih oštećenja(ogrebotina i sl.),regularni Blue Ray /DVD-Video(da se može reprodukovati na običnom Ble ray  plejeru),bez test slike ili odbrojavanja na početku filma,bez dodatnog materijala nakon završetka filma.

\*O kvalitetu filmova koji konkurišu odlučuje selekciona komisija.

\* Svi autori ili producenti koji apliciraju za zvaničnu konkurenciju u obavezi su da pored zvanične prijave poslate elektronskim putem ili poštom u pisanoj formi prilože :

1.Orginalno delo ili dela kome pripada neiskorišćen materijal

2.Fotografiju reditelja

3.Kratku biografiju i filmografiju reditelja (do 70 reči)

4. Dve slike iz filma ili snimanja filma/ plakat ukoliko postoji (može i u elektonskoj verziji)

5. Sinopsis filma(do 90 reči)

**Bez ovih elemenata prijava se neće smatrati potpunom! Ovi elementi su potrebni zbog izrade kataloga festivala.**

Prema propozicijama RESTLFESTA-a, rok za prijavu je **20.oktobra** 2016.godine

Slekcija će se obaviti do **28.oktobra** 2016.godine

Obaveštenje o učešću filmova na festivalu biće objavljeno do **29.oktobra** 2016godine**.**

Prijave za učešće moraju biti poslate do tog roka elektronskim putem na:

**office@kccukarica.rs**

ili poštom na adresu;

**Kulturni centar Čukarica**

**Za Pozorišni festival Štrih**

**Ulica Turgenjevljeva br.5**

**11030 Beograd**

**Srbija**

Neblagovremene prijave bez pravilno popunjenog i potpisanog obrasca neće biti uzete u obzir.

Prijavu za za festival  možete naći na  *[www.](http://www.kccukarica.rs/)****[kccukarica](http://www.kccukarica.rs/)****[.](http://www.kccukarica.rs/)****[rs](http://www.kccukarica.rs/)***

Potpis na prijavnom obrascu omogućava Kulturnom centru „Čukarica“- da koristi i objavljuje date informacije u festivalskom katalogu, kao i na njegovom oficijalnom sajtu.

**Za dodatna pitanja  možete se obratiti na:**

**tel :011/254-59-51**

**mob:064/825-8521**

**mail :office@kccukarica.rs**